PATVIRTINTA

Lietuvos nacionalinės Martyno Mažvydo bibliotekos viešojo nuomos konkurso komisijos 2025 m. balandžio 2 d. protokolu Nr. 1

**LIETUVOS NACIONALINĖS MARTYNO MAŽVYDO BIBLIOTEKOS TURTO – 19,6 KV.M. PATALPŲ DALIES VIEŠO NUOMOS KONKURSO SĄLYGOS**

### **BENDROSIOS NUOSTATOS**

* 1. Lietuvos nacionalinė Martyno Mažvydo biblioteka, Gedimino pr. 51 Vilnius, biudžetinės įstaigos kodas 290757560 (toliau – Nacionalinė biblioteka, nuomotojas) numato išnuomoti viešo nuomos konkurso būdu 1 (vienerių) metų laikotarpiui, veiklą vykdant nuo birželio 1 d. iki rugpjūčio 31 d., su galimybe pratęsti dar 1 metams (ne ilgiau kaip bendram 5 metų laikotarpiui) Nacionalinės bibliotekos patikėjimo teise valdomą materialųjį turtą (toliau – turtas, patalpos) – 19,6 kv. metro bendro ploto patalpas, kurių unikalus Nr. 2596-5001-5012, esančias Nacionalinės bibliotekos Palangos vasaros skaitykloje, Vytauto g. 72, Palangoje, (toliau – patalpų dalis) viešojo maitinimo (kavinės) paslaugų teikimui.
  2. Nacionalinės bibliotekos turto – 19,6 kv. m. patalpų dalies viešo nuomos konkurso komisija, sudaryta Nacionalinės bibliotekos generalinio direktoriaus 2025 m. kovo 31 d. įsakymu Nr. B-77 „Dėl Lietuvos nacionalinės Martyno Mažvydo bibliotekos turto viešojo nuomos konkurso organizavimo ir vykdymo“ (toliau – Komisija) organizuoja Nacionalinės bibliotekos patalpų dalies 19,6 kv. m. (toliau – nuomojama patalpų dalis) viešą nuomos konkursą (toliau – konkursas).
  3. Konkursas vykdomas vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, šiomis konkurso sąlygomis ir kitais teisės aktais.
  4. Patalpų dalis išnuomojama be viešojo maitinimo (kavinės) veiklai vykdyti reikalingos įrangos ir baldų, be infrastruktūros t.y. vandentiekio, kanalizacijos. Vandentiekį Nuomininkas gali įsirengti savo lėšomis.
  5. Patalpų dalis išnuomojama viešojo maitinimo (kavinės) paslaugų teikimui. Nuomininkas patalpų dalį privalo naudoti tik pagal nurodytą paskirtį, laikantis šios paskirties patalpoms keliamų priežiūros, gaisrinės saugos ir sanitarinių reikalavimų.
  6. Pradinė nuomos kaina su pridėtinės vertės mokesčiu (toliau – PVM) yra 11,05 eurų/mėn. už 1 kv. m., be PVM – 9,14 eurų/mėn. už 1 kv. m.
  7. Nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jei tai ne darbo diena – iki kitos po jos einančios darbo dienos).
  8. Nuomininkas papildomai apmoka mokestį už elektros energiją, šaltą vandenį ir kitas komunalines paslaugas iki kito mėnesio 25 dienos pagal Nuomotojo pateiktą sąskaitą. Mokesčiai už elektros energiją ir šaltą vandenį, jei vartojama, apskaičiuojami pagal atskirai įrengtų skaitiklių rodmenis.
  9. Nuompinigiai ir bet kokios kitos pagal šią sutartį Nuomotojui mokėtinos sumos turi būti mokamos bankiniu pavedimu į šioje Sutartyje nurodytą Nuomotojo sąskaitą banke.
  10. Nuomojama patalpų dalis perduodama per 14 dienų ar kitu šalių sutartu laiku nuo nuomos sutarties įsigaliojimo dienos.
  11. Nuomininkas, sutartyje nustatytais terminais nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pradelstą mokėti dieną.
  12. Nuomojamas patalpas apžiūrėti galima 2025 m. balandžio 8–10 d. nuo 09.00 val. iki 12.00 val. Kontaktinis asmuo – Leonida Tarvydienė, tel. +370 670 13271.

1. **REIKALAVIMAI KONKURSO DALYVIAMS**
   1. Norintieji dalyvauti konkurse konkurso dalyviai turi atitikti šiuos reikalavimus:
   2. turi būti įregistruoti teisės aktų nustatyta tvarka;

13.2. turi turėti teisę užsiimti maisto tvarkymu teisės aktų nustatyta tvarka.

14. Norintieji dalyvauti konkurse turi užtikrinti, kad nuomojamoje patalpų dalyje kavinės paslaugomis Nacionalinės bibliotekos lankytojai gali naudotis Nacionalinės bibliotekos Palangos vasaros skaityklos darbo laiku birželio – rugpjūčio mėnesiais.

15. Norintieji dalyvauti konkurse turi užtikrinti, kad nuomojamoje patalpų dalyje, organizuojant Nacionalinės bibliotekos Palangos vasaros skaityklos lankytojų bei darbuotojų maitinimą, bus pateikiami:

15.1. kava, arbata, šaltieji gėrimai (kurių sudėtyje nėra alkoholio);

15.2. lengvi užkandžiai.

16. Nuomininkas užtikrina, kad parduodamas maistas ir gėrimai bus pagaminti teisėtai, atitiks teisės aktų nustatytus reikalavimus bei deklaruojamus standartus.

17. Nuomininkas užtikrina, kad dalis produkcijos bus tinkama veganams, žaliavalgiams ir įvairias alergijas turintiems žmonėms.

18. Nuomininkas užtikrina, kad kavinės veikla ir kavinės lankytojai netrukdys įprastai skaityklos, skaityklos lankytojų veiklai.

19. Nuomininkas turi kavinės dizainą / išvaizdą iš anksto suderinti su Nuomotoju.

20. Išorinių reklaminių ir informacinių užrašų išdėstymą Nuomininkas privalo raštu suderinti su Nacionaline biblioteka ir jeigu reikalinga su kitomis atsakingomis institucijomis.

21. Nuomininkas turi per Palangos vasaros skaityklos sezoną suorganizuoti ne mažiau kaip 2 kavos ir / arba arbatos degustacinius–edukacinius renginius su praktiniais mokymais Palangos vasaros skaitykloje.

**III.** **PARAIŠKŲ** **PATEIKIMAS**

22. Konkurso dalyvis privalo iki registracijos pradžios sumokėti pradinį įnašą, lygų 3 (trijų) mėnesių pradiniam nuompinigių dydžiui su PVM (jeigu konkurso dalyvis nėra PVM mokėtojas – be PVM). Pradinis įnašas sumokamas į Lietuvos nacionalinės Martyno Mažvydo bibliotekos sąskaitą, esančią AB SEB bankas, a. s. LT04 7044060001284112.

23. Vokai su paraiškomis pateikiami **2025 m. balandžio 17-18 d. nuo 8.00 iki 16.00 val., 22 d. nuo 8.00 iki 10.00** **val**. adresu: 520 kab., Gedimino pr. 51 (priestatas prie pagrindinio pastato), Vilnius (nuomotojo atsakinga darbuotoja – Vilma Vaitkevičiūtė, Nacionalinės bibliotekos Teisės ir žmogiškųjų išteklių skyriaus dokumentų valdymo vyresnioji specialistė, tel. Nr. (0 5) 239 8516, elektroninio pašto adresas biblio@lnb.lt. Pavėluotai gautas vokas su paraiška neatplėštas grąžinamas jį pateikusiam asmeniui.

24. Paraiškos turi būti pateikiamos lietuvių kalba, užklijuotame voke, ant kurio turi būti užrašytas konkurso pavadinimas „Lietuvos nacionalinės Martyno Mažvydo bibliotekos turto –19,6 kv. m. patalpų dalies viešas nuomos konkursas“, turto buvimo vieta (Vytauto g. 72, Palanga) ir nuoroda „Turto nuomos konkursui“. Voke turi būti pateikta:

24.1. paraiška, kurioje nurodoma konkurso dalyvio ar jo įgalioto atstovo vardas, pavardė ir asmens kodas (fiziniams asmenims), juridinio asmens, juridinio asmens filialo, pavadinimas ir kodas, adresas (buveinė), telefono numeris, banko pavadinimas ir adresas, sąskaitos numeris (konkurso sąlygų 1 priedas);

24.2. steigimo dokumentų ar kitų steigimo faktą patvirtinančių dokumentų kopijos (juridiniams asmenims);

24.3. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

24.4. siūlomas konkretus nuompinigių dydis (konkurso sąlygų 1 priedas);

24.5. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;

24.6. oficialių dokumentų kopijos, patvirtinančios, kad konkurso dalyvis atitinka teisės aktų reikalavimus ir turi teisę užsiimti maisto prekyba, tvarkymu ir pan., patvirtintos antspaudu (jeigu jis privalo turėti antspaudą) ir įgalioto atstovo parašu. Jei šiame punkte nurodyti dokumentai nėra pateikiami, paraiška priimama, o konkurso dalyvis įsipareigoja nurodytus dokumentus pateikti ne vėliau kaip per 30 kalendorinių dienų nuo nuomos sutarties pasirašymo dienos (laimėjimo atveju). Dokumentų nepateikus, nuomos sutartis neįsigalioja;

24.7. finansų įstaigos išduoti dokumentai, patvirtinantys, kad pradinis įnašas sumokėtas;

24.8. paaiškinimas, kokiam tikslui konkurso dalyvis naudos nuomojamą turtą;

24.9. Paraiška turi būti pasirašyta juridinio asmens vadovo ar jo įgalioto atstovo. Jeigu pateikti dokumentai pasirašyti ne juridinio asmens vadovo, pridedamas įgaliojimas. Fizinis asmuo paraišką pasirašo asmeniškai.

25. Nuomotojo atsakingas darbuotojas:

25.1. registruoja konkurso dalyvių vokus: ant gauto voko nurodo Konkurso dalyvio registracijos eilės numerį, voko gavimo datą ir laiką (minutės tikslumu) konkurso sąlygų priedas Nr.3;

25.2. išduoda konkurso dalyvio registracijos pažymėjimą, kuriame nurodytas registracijos eilės numeris, voko gavimo data bei laikas (minutės tikslumu), Komisijos posėdžio vietą (adresas), data, tikslus laikas (konkurso sąlygų priedas Nr.4).

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, NAGRINĖJIMAS IR VERTINIMAS**

26. Vokai su konkurso dalyvių paraiškomis bus atplėšiami 2025 m. balandžio 22 d. 14.00 val. Nacionalinėje bibliotekoje, adresu Gedimino pr. 51 (pastato priestatas), Vilnius, 605 kab. Dalyvauti konkurse turi teisę šio konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti Komisijai konkurso dalyvio registracijos bei asmens pažymėjimą.

27. Komisijos pirmininkas leidžia atvykusiems konkurso dalyviams arba jų atstovams įsitikinti, kad vokai, kuriuose įdėtos paraiškos dalyvauti konkurse, nepažeisti. Tik tada jis atplėšia vokus, nepažeisdamas užklijavimo juostos.

28. Komisija atlieka gautų pasiūlymų vertinimą ir tikrina, ar:

28.1. teisingai užpildyta konkurso sąlygų 1 priede esanti paraiška;

28.2. konkurso dalyvis pateikė konkurso sąlygose nurodytus dokumentus.

29. Komisija, nustačiusi pateiktų dokumentus trūkumus, informuoja dalyvį ir prašo patikslinti pateiktus dokumentus, išskyrus siūlomą nuompinigių dydį ir nuolaidos parduodamai produkcijai Nacionalinės bibliotekos darbuotojams dydį.

30. Komisija atmeta pasiūlymus, jeigu:

30.1. neteisingai užpildyta konkurso sąlygų 1 priede esanti paraiška;

30.2. konkurso dalyvis nepateikė konkurso sąlygose nurodytų dokumentų ir/arba neatitinka konkurso sąlygose nurodytų reikalavimų.

31. Komisija, įvertinusi pasiūlymus, pirmuoju įrašo konkurso dalyvį, kuris atitinka konkurso sąlygose nurodytus reikalavimus, pateikęs nurodytus dokumentus ir pasiūlęs didžiausią nuompinigių sumą.

32. Konkursą laimi dalyvis, paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas registracijos pažymoje.

33. Konkurso rezultatai įforminami protokolu, kurį pasirašo Komisijos pirmininkas ir Komisijos nariai, ne vėliau kaip kitą dieną po komisijos posėdžio. Prie protokolo pridedama konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.

**V. NUOMOS SUTARTIES SUDARYMAS**

34. Konkurso laimėtojas, neatvykęs į Komisijos posėdį, apie konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti Komisiją, laikydamasis konkurso sąlygose nurodyto termino. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos.

35. Jeigu dalyvauti konkurse nustatyta tvarka užsiregistravo tik vienas konkurso dalyvis, pasiūlęs nuompinigių ne mažiau už nustatytą pradinį nuompinigių dydį ir atitinkantis konkurso sąlygose nustatytus reikalavimus, keliamus turto nuomininkui, bei pateikęs visus konkurso sąlygose nurodytus dokumentus, jis laikomas konkurso laimėtoju.

36. Jeigu dalyvauti konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) jų pasiūlymai buvo atmesti, konkursas skelbiamas neįvykusiu.

37. Pradinis konkurso laimėtojo įnašas įskaitomas į nuompinigius.

38. Kitiems konkurso dalyviams pradinis įnašas per 7 kalendorines dienas grąžinamas į jų nurodytą sąskaitą banke. Jei konkurso dalyvis, pripažintas laimėtoju, per 10 darbo dienų nuo protokolo pasirašymo dienos nesudaro nuomos sutarties, pradinis įnašas jam negrąžinamas.

39. Nuomotojas ir konkurso laimėtojas arba jo įgaliotas atstovas ne anksčiau kaip po 5 darbo dienų ir ne vėliau kaip per 10 darbo dienų nuo protokolo pasirašymo dienos pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis valstybės materialiojo turto nuomos pavyzdinės sutarties formos, pateiktos Valstybės materialiojo turto viešo nuomos konkurso organizavimo taisyklių, patvirtintų Lietuvos Respublikos Vyriausybės 2014 m. lapkričio 5 d. nutarimu Nr. 1229 „Dėl Lietuvos Respublikos Vyriausybės 2001m. gruodžio 14 d. nutarimo Nr. 1524 „Dėl valstybės ilgalaikio materialiojo turto nuomos“ pakeitimo“ 1 priede. Nuomos sutarties sąlygos išdėstytos pridedamame Valstybės materialiojo turto nuomos sutarties projekte (konkurso sąlygų 2 priedas).

40. Jeigu konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo protokolo pasirašymo dienos, konkurso rezultatai Komisijos sprendimu anuliuojami ir konkursas laikomas neįvykusiu.

41. Nuomotojas, pasirašęs nuomos sutartį, privalo ne vėliau kaip per 5 darbo dienas nuo nuomos sutarties įsigaliojimo arba šalių sutartu terminu perduoti konkurso laimėtojui arba jo atstovui nuomojamą turtą pagal Valstybės materialiojo turto viešo nuomos konkurso organizavimo taisyklių, patvirtintų Lietuvos Respublikos Vyriausybės 2014 m. lapkričio 5 d. nutarimu Nr. 1229, „Dėl Lietuvos Respublikos Vyriausybės 2001m. gruodžio 14 d. nutarimo Nr. 1524 „Dėl valstybės ilgalaikio materialiojo turto nuomos“ pakeitimo“, 2 priede pateiktą Valstybės materialiojo turto perdavimo ir priėmimo aktą.

42. Konkurso sąlygų priedai:

1 priedas Paraiškos forma,

2 priedas Nuomos sutarties projektas,

3 priedas Vokų registracijos pažyma,

4 priedas Konkurso dalyvio registracijos pažymėjimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos nacionalinės Martyno Mažvydo

bibliotekos turto – 19,6 kv. m. patalpų dalies viešo nuomos konkurso sąlygų

1 priedas

**LIETUVOS NACIONALINĖS MARTYNO MAŽVYDO BIBLIOTEKOS TURTO – 19,6 KV.M. PATALPŲ DALIES VIEŠO NUOMOS KONKURSO PARAIŠKA**

**\_\_\_\_\_\_\_\_\_\_\_\_\_\_\_\_**

(Data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vieta)

|  |  |
| --- | --- |
| Įmonės pavadinimas |  |
| Įmonės adresas |  |
| Įmonės/fizinio asmens kodas |  |
| Įmonės/fizinio asmens vadovo vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Banko pavadinimas ir adresas |  |
| Sąskaitos Nr. ir kodas |  |

Šia paraiška pažymime ir patvirtiname, kad sutinkame su visomis konkurso sąlygomis, nustatytomis:

1. Nacionalinės bibliotekos kavinės patalpų nuomos viešo konkurso sąlygose;
2. Valstybės materialiojo turto nuomos sutarties projekte;
3. kituose nuomos dokumentuose.

Patvirtiname, kad nuomos sutarties vykdymo metu užtikrinsime visus konkurso sąlygose nustatytus reikalavimus ir siūlome:

|  |  |  |
| --- | --- | --- |
| **Eil. Nr.** | **Paslaugų pavadinimas** | **1 (vieno) kv. metro ploto patalpų nuomos kaina, EUR be PVM\*** |
| 1. | Lietuvos nacionalinės Martyno Mažvydo bibliotekos turto – 19,6 kv. m. patalpų dalies nuoma |  |
| 2. | Nuolaida parduodamai produkcijai Nacionalinės bibliotekos darbuotojams | \_\_\_\_ proc. |

\* Konkurso dalyvis turi nurodyti Nacionalinės bibliotekos turto patalpų dalies 1 kvadratinio metro nuomos kainą EUR. Kaina nurodoma ne daugiau, kaip 2 skaitmenų po kablelio tikslumu.

**Kartu su paraiška pateikiame šiuos dokumentus:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.Nr. | Pateiktų dokumentų pavadinimas | | | | | | Dokumento puslapių skaičius | |
|  |  | | | | | |  | |
|  |  | | | | | |  | |
|  | | | | | | | | |
|  | |  | | | | | | |
| (Konkurso dalyvio, jo įgalioto asmens pareigų pavadinimas) | | |  | (Parašas) |  | (Vardas ir pavardė) | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos nacionalinės Martyno Mažvydo

bibliotekos turto – 19,6 kv. m. patalpų dalies viešo nuomos konkurso sąlygų

2 priedas

**VALSTYBĖS MATERIALIOJO TURTO NUOMOS SUTARTIES PROJEKTAS**

2025 m. d. Nr.

Vilnius

**Lietuvos nacionalinė Martyno Mažvydo biblioteka**, pagal Lietuvos Respublikos įstatymus įsteigta ir veikianti biudžetinė įstaiga, kodas 290757560, kurios registruota buveinė yra Gedimino pr. 51, Vilnius, duomenys kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_, veikiančio / įgalioto \_\_\_\_\_\_\_\_\_\_\_ (toliau – **Nuomotojas**),

ir

**[juridinio asmens pavadinimas,** juridinio asmens kodas, buveinė], atstovaujama [pareigos, vardas, pavardė], veikiančio pagal [dokumentas, kurio pagrindu veikia asmuo] (toliau - **Nuomininkas**),

toliau Nuomotojas ir Nuomininkas kartu vadinami **Šalimis,** o kiekvienas atskirai – **Šalimi**, vadovaudamiesi turto patalpų dalies nuomos viešojo konkurso, įvykusio 2025 m. [įrašyti] d. komisijos sprendimu 2025 m. [įrašyti] d. posėdžio protokolas Nr. [įrašyti]), sudarė šią valstybės materialiojo turto nuomos sutartį (toliau – Sutartis) ir susitarė:

1. **SUTARTIES DALYKAS**
2. Nuomotojas įsipareigoja perduoti Nuomininkui materialųjį turtą (toliau vadinama – turtas, patalpos) – 19,6 kv. metro (devyniolika ir šešios dešimtosios kv. m.) bendro ploto patalpas, kurių unikalus Nr. 2596-5001-5012 (patalpų indeksas 1-1), esančias adresu Vytauto g. 72, Palangoje, naudoti viešojo maitinimo (kavinės) paslaugų teikimui.
3. Nuomininkas įsipareigoja mokėti nuompinigius – \_\_\_\_\_\_\_\_\_\_\_\_\_ Eur (suma žodžiais) be pridėtinės vertės mokesčio (toliau - PVM) per mėnesį, PVM sudaro \_\_\_\_\_\_\_\_\_\_\_. Iš viso suma su PVM \_\_\_ Eur (suma žodžiais Eur ct) per mėnesį.
4. Nuomos terminas pradedamas skaičiuoti nuo Valstybės materialiojo turto perdavimo ir priėmimo akto pasirašymo dienos, kuris turi būti pasirašomas ne vėliau kaip per 14 dienų nuo Sutarties įsigaliojimo dienos arba šalių sutartu laiku, ir yra 1 (vienerių) metų laikotarpiui, veiklą vykdant nuo birželio 1 d. iki rugpjūčio 31 d.
5. **SUTARTIES SĄLYGOS**
6. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 dienos. Nuompinigiai pradedami skaičiuoti nuo patalpų perdavimo ir priėmimo akto pasirašymo dienos.
7. Nuomininkui, pagerinusiam išnuomotą turtą, už pagerinimą neatlyginama.
8. Nuomininkas, be nurodytų nuompinigių, kas mėnesį teisės aktų nustatyta tvarka moka visus mokesčius, nurodytus šioje Sutartyje.
9. Nuomininkui draudžiama išpirkti nuomojamą ilgalaikį materialųjį turtą. Jis gali dalyvauti privatizuojant šį turtą Lietuvos Respublikos valstybės ir savivaldybių turto privatizavimo įstatymo nustatyta tvarka.
10. Pasikeitus pridėtinės vertės mokesčio tarifui, nuompinigių dydis keičiamas šalių rašytiniu susitarimu, perskaičiuojant PVM dydį. Nuompinigių dydis be PVM negali keistis. Pasikeitus kitiems mokesčiams kaina neperskaičiuojama.
11. Nuomininkas papildomai apmoka mokestį už elektros energiją, šaltą vandenį, jei vartojama, iki kito mėnesio 25 dienos pagal Nuomotojo pateiktas sąskaitas. Mokesčiai už šaltą vandenį, elektros energiją apskaičiuojami pagal atskirai įrengtų skaitiklių rodmenis.
12. Perdavimo – priėmimo akto pasirašymo metu šalys sudaro ir pasirašo šalto vandens, elektros energijos skaitiklių rodmenų aktą (priedas Nr. 2), kuris tampa pagrindu atsiskaitymui šios sutarties nustatyta tvarka.
13. Nuompinigiai ir bet kokios kitos pagal šią sutartį Nuomotojui mokėtinos sumos turi būti mokamos bankiniu pavedimu į šioje Sutartyje nurodytą Nuomotojo sąskaitą banke.
14. Nuomininkas įsipareigoja nuomojamoje patalpų dalyje, organizuojant Nacionalinės bibliotekos Palangos vasaros skaityklos lankytojų bei darbuotojų maitinimą pateikti:

12.1. kavą, arbatą, šaltus gėrimus (kurių sudėtyje nėra alkoholio);

12.2. lengvus užkandžius.

1. Nuomininkas užtikrina, kad dalis produkcijos bus tinkama valgyti veganams, žaliavalgiams ir įvairias alergijas turintiems žmonėms.
2. **ŠALIŲ TEISĖS IR PAREIGOS**
3. Nuomotojas įsipareigoja:

14.1. per 14 (keturiolika) kalendorinių dienų nuo Sutarties įsigaliojimo dienos arba šalių sutartu laiku perduoti Nuomininkui nuomojamą turtą pagal Valstybės materialiojo turto perdavimo ir priėmimo aktą (Sutarties 1 priedas);

14.2. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo;

14.3. nuomotojas neatsako už elektros tinklų sutrikimus, jeigu šie sutrikimai įvyksta ne dėl nuomotojo kaltės;

14.4. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir kituose teisės aktuose;

14.5. ne vėliau kaip prieš mėnesį pranešti Nuomininkui apie šio teisę sudaryti sutartį naujam terminui;

14.6. saugoti atsarginį nuomojamų patalpų raktą;

14.7. užtikrinti, kad nuomininkas, su juo susiję asmenys, kavinės lankytojai, be jokių trikdžių pro lankytojų įėjimą galėtų patekti į Patalpas, kol nuomininkas naudoja Patalpas šios Sutarties nustatyta tvarka.

1. Nuomininkas įsipareigoja:

15.1. naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų;

15.2. laikantis higieninių reikalavimų, valyti ir prižiūrėti išnuomotą turtą;

15.3. užtikrinti, kad parduodamas maistas ir gėrimai bus pagaminti teisėtai, atitiks teisės aktų nustatytus reikalavimus bei deklaruojamus standartus, karštieji ir šaltieji gėrimai, užkandžiai, konditerijos gaminiai atitiks nustatytus reikalavimus, technologinius aprašymus arba nustatyta tvarka patvirtintus standartus;

15.4. per Palangos vasaros skaityklos sezoną suorganizuoti ne mažiau kaip du kavos ir / arba arbatos degustacinius – edukacinius renginius su praktiniais mokymais Palangos vasaros skaityklos lankytojams;

15.5. asmeniškai ir savarankiškai įrengti bei prižiūrėti nuomojamą plotą;

15.6. taikyti \_\_\_ proc. nuolaidą parduodamai produkcijai Nuomotojo darbuotojams;

15.7. kavinės dizainą / išvaizdą iš anksto suderinti su Nuomotoju;

15.8. atlyginti Nuomotojui nuostolius, jeigu išnuomotas turtas dėl neatliktų priežiūros darbų ar einamojo remonto darbų sugedo ar buvo sugadintas;

15.9. turėti išnuomotoje patalpų dalyje vykdomai veiklai ir naudojimuisi išnuomotu turtu pagal paskirtį reikalingus leidimus ir licencijas;

15.10. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atžvelgiant į fizinį turto nusidėvėjimą, su visais padarytais patvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą;

15.11. sudaryti Nuomotojo įgaliotam atstovui sąlygas tikrinti nuomojamo turto būklę, dalyvaujant nuomotojo įgaliotam atstovui;

15.12. nepardavinėti alkoholinių gėrimų;

15.13. Kavinės paslaugas teikti Nacionalinės bibliotekos Palangos vasaros skaityklos darbo laiku birželio - rugpjūčio mėn. Kitoks darbo laikas turi būti suderintas su Nuomotoju (gautas jo raštiškas sutikimas);

15.14. organizuoti išsinuomotos patalpų dalies ir joje esančio turto apsaugą. Nuomotojas neatsako už išsinuomotoje patalpų dalyje esančio, Nuomininkui ir kitiems asmenims priklausančio turto sugadinimą ar praradimą, taip pat už žalą padarytą nuomojamai patalpos daliai ar Nuomininko bei trečiųjų asmenų turtui ir kilusią dėl avarijų - elektros, vandentiekio bei kitų veiklos sutrikimų, išskyrus atvejus, kai tokios avarijos ar sutrikimai kilo dėl Nuomotojo netinkamo savo įsipareigojimų pagal šią Sutartį vykdymo;

15.15. gauti Nuomotojo sutikimą raštu prie atliekant bet kokius Patalpų vidaus ar išorės pertvarkymo, perplanavimo, rekonstrukcijos ar remonto darbus;

15.16. gauti Nuomotojo sutikimą raštu bei nustatyta tvarka gauti kompetentingos institucijos leidimą prieš įrengiant iškabas, reklaminius stendus, išorės apšvietimą ir kitus darbus, susijusius su nuomojamų Patalpų išorės ar vidaus vaizdo pakeitimu;

15.17. mokėti nuompinigius bei papildomai apmokėti už šalto vandens, elektros energijos vartojimą pagal atskirų skaitiklių rodmenis šios sutarties nustatyta tvarka;

15.18. atlyginti Nuomotojui visą žalą, kurią jo turtui padarė Nuomininkas, jo darbuotojai, tiekėjai ir kiti su Nuomininku susiję asmenys;

15.19. Nuomininkui draudžiama be Nuomotojo rašytinio sutikimo subnuomoti nuomojamą turtą ar kitaip leisti kitiems asmenims juo naudotis.

15.20. Nuomininkui draudžiama organizuoti vakarėlius ar triukšmingus susibūrimus.

1. **ŠALIŲ ATSAKOMYBĖ**
2. Nuomininkas, Sutartyje nustatytu laiku nesumokėjęs nuompinigių, moka 0,05 procento dydžio delspinigius nuo nesumokėtos nuompinigių sumos, už pradelstą mokėti dieną.
3. Už nuomojamo turto pabloginimą Nuomininkas atsako Lietuvos Respublikos civilinio kodekso nustatytais atvejais ir tvarka.
4. Jei bet kuri iš sutarties šalių neįvykdo ar netinkamai įvykdo šioje Sutartyje numatytus įsipareigojimus, tai pažeidusi prievolę šalis privalo atlyginti nukentėjusiajai šaliai dėl to atsiradusius nuostolius.
5. Už sutarties pažeidimą Šalys atsako Lietuvos Respublikos civilinio kodekso nustatyta tvarka.
6. Iškilę ginčai sprendžiami geranoriškai derybomis. Neišsprendus ginčo per 30 dienų nuo raštiško pranešimo apie ginčo kilimą pateikimo, jis sprendžiamas Lietuvos Respublikos įstatymų nustatyta tvarka teisme.
7. **SUTARTIES PASIBAIGIMAS**
8. Sutartis pasibaigia:
   1. pasibaigus Sutarties terminui;
   2. Šalių susitarimu;
   3. apie ketinimą vienašališkai nutraukti Sutartį pranešus kitai Šaliai raštu prieš 60 (šešiasdešimt) kalendorinių dienų. Nuomininkas tokiu atveju privalo atsiskaityti su Nuomotoju už visą nuomos laikotarpį, įskaitant įspėjimo nutraukti Sutartį laikotarpį;
   4. nuosavybės teisei į išnuomotą turtą perėjus kitam asmeniui;
   5. Nuomotojo reikalavimu, kai išnuomotas turtas reikalingas valstybės funkcijoms įgyvendinti arba kai išnuomotas turtas nebetinkamas naudoti, tokiu atveju Nuomotojui nutraukiant Sutartį nekyla pareiga atlyginti dėl to galėjusius atsirasti nuostolius;
   6. kitais Lietuvos Respublikos civilinio kodekso nustatytais atvejais.
9. **SUTARTIES GALIOJIMAS IR PRATĘSIMAS**
10. Ši sutartis įsigalioja nuo jos pasirašymo dienos arba, jei Nuomininkas viešo nuomos konkurso metu nepateikė dokumentų, kad turi teisę verstis viešojo maitinimo veikla, nuo šių dokumentų pateikimo, bet ne vėliau kaip per 30 (trisdešimt) kalendorinių dienų nuo sutarties pasirašymo dienos. Jei Nuomininkas per šiame punkte nurodytą 30 dienų terminą nepateikia nurodytų dokumentų, yra laikoma, kad ši sutartis neįsigaliojo.
11. Ši sutartis galioja vienerius metus. Ši sutartis šalių raštišku susitarimu gali būti pratęsta vieneriems metams, ne ilgiau kaip bendram 5 metų laikotarpiui. Susitarimo nesudarius yra laikoma, kad sutartis nepratęsiama.
12. Šią sutartį įstatymų nustatyta tvarka Nuomotojas savo lėšomis per 1 mėnesį nuo šios sutarties įsigaliojimo dienos įregistruoja Nekilnojamojo turto registre.
13. Šalių nuostoliai ar negautos pajamos dėl Sutarties nutraukimo neatlyginamos.
14. Sutartis surašoma dviem egzemplioriais – po vieną kiekvienai Šaliai.
15. Atsakingas už Sutarties vykdymą Nuomotojo darbuotojas – Jūratė Almantienė, Bendrojo skyriaus vadovė, telefono numeris (8 5) 239 8569, elektroninio pašto adresas [Jurate.Almantiene@lnb.lt](mailto:Jurate.Almantiene@lnb.lt) ).
16. Atsakingas už Sutarties vykdymą Nuomininko darbuotojas - \_\_\_\_\_\_\_\_\_\_\_\_\_\_\_.
17. Prie Sutarties pridedama:
    1. Priedas Nr. 1 „Valstybės materialiojo turto perdavimo ir priėmimo aktas“;
    2. Priedas Nr. 2 „Skaitiklių rodmenų aktas“;
    3. Kiti nuomojamo turto dokumentai ir priedai, būtini šio turto naudojimui.
18. Sutarties priedai yra sudėtinė ir neatsiejama sutarties dalis.
19. **ŠALIŲ REKVIZITAI**

|  |  |
| --- | --- |
| **Nuomotojas**  **Lietuvos nacionalinė Martyno Mažvydo biblioteka**  Įstaigos kodas: 290757560  Adresas: Gedimino pr. 51, 01109 Vilnius  Tel. (8 5) 249 7023  El. p. [biblio@lnb.lt](mailto:biblio@lnb.lt)  Ats. sąsk. Nr. LT04 7044060001284112  Bankas: AB SEB bankas  Banko kodas: 70440  PVM mokėtojo kodas: LT100000031710  [vardas, pavardė]  [pareigos]  \_\_\_\_\_\_\_\_\_\_\_\_\_\_\_\_\_\_\_\_\_\_ | **Nuomininkas**  Adresas:  Tel.  Faksas  El. paštas  Juridinio asmens kodas  A. s.  Bankas  Banko kodas  [vardas, pavardė]  [pareigos]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |